stanford-oval/wikipedia huggingface dataset:
תיק קלאץ'

תיק קלאץ' עם חרוזים
תיק קלאץ' מעור
תיק קלאץ' הוא תיק ללא ידיות, שיש לו בדרך כלל אבזם. זהו תיק ערב לנשים המעוצב לרוב בצורה מלבנית וגודלו מאפשר להחזיקו ביד.
מקור תיק הקלאץ הוא בתיקי ערב של נשים.
ראשית תיק הערב הוא בתיק המטבעות שהיה צמוד לאישה ונקרא reticule - תיק נשי מרובע קטן. תיק זה אפיין את הקיסרית ג'וזפין. בתקופה הוויקטוריאנית נשים נשאו תיק מקושט בערב בו אחסנו ממחטה ומלחי הרחה. תיקים אלו נראו שוב בתקופת מלחמת העולם הראשונה בגלל קיצוב בבדים. מאז הם הפכו לארנק רווח אצל נשים בערב. בשנות ה-20 נשים השתמשו בתיקי קלאץ' רקומים בחרוזים ובסגנון ארדקו.
בשנות ה-30 יצר הרמס את תיק הקלאץ' המעוצב. התיק היה מעור.
התכשיטן ואן קליף יצר בשנות ה-30 תיק קלאץ' מקושט אותו כינה minaudière ששאב את השראתו מאשת חברה אמריקאית שנשאה בערב קופסת סיגריות ממתכת. חיקו תיק זה פירמות כמו קרטייה וטיפאני ושות'.
תיק קלאץ' עטור בפנינים
החל משנות ה-30 תיק הקלאץ' הפך להיות רווח אצל כוכבות הוליווד ובהמשך על ידי נשים רבות שהשתמשו בו כתיק ערב.
הערות שוליים

↑  תיק קלאץ, באתר fashionista.com
↑  תיק קלאץ, באתר http://www.hunghee.com/The-History-of-Evening-Bags-and-Clutches-a81.html (ארכיון)
↑  קלאץ' ומינאדויאר, באתר https://fashionista.com/2015/11/history-of-evening-clutch-minaudiere
תחרות המועמדים 2026

| --- | --- |
 ענף:  שחמט 
 ארגון מפעיל:  פיד"ה 
 תקופת התחרות:  2026 
 מספר מתמודדים:  8 
 
 → תחרות המועמדים 2024 
 
תחרות המועמדים 2026 יהיה טורניר שחמט, שהמנצח בו יהיה זכאי להתמודד באליפות העולם בשחמט 2026 נגד אלוף העולם המכהן, גוקש דומרזו. התחרות תתקיים ב־2026.
התחרות תתקיים במתכונת התחרויות הקודמות, 8 משתתפים יתמודדו האחד נגד השני גם בלבן וגם בשחור, סה"כ 14 סיבובים.
משתתפים

הקריטריונים להעפלה לטורניר:
השינוי העיקרי ביחס לתחרויות הקודמות הוא שהמפסיד באליפות העולם הקודמת לא עולה אווטומטית לתחרות המועמדים.
שלוש הראשונים בגביע העולם בשחמט 2025. אם אחד משלושת הראשונים הוא אלוף העולם, המקום הרביעי יעפיל.
שני המדורגים הגבוהים ביותר בתחרות השווייצרית הגדולה של פיד"ה 2025, שלא העפילו בקריטריונים הקודמים.
המדורג הגבוה ביותר לפי התוצאות בסבב פיד"ה 2024.
המדורג הגבוה ביותר לפי התוצאות בסבב פיד"ה 2025.
המדורג הגבוה ביותר לפי מד כושר למשך שישה חודשים. אם המדורג הגבוה מיותר כבר העפיל אז השני יעפיל. אם גם השני העפיל, המקום יועבר למקום השני בסבב פיד"ה 2025. השינוי מדרוג במשך שנה נועד למנוע את מרתון התחרויות בדצמבר, כפי שהתרחש לפני שני התחרויות הקודמות.
| דרך העפלה | שם | גיל | מד כושר | דירוג עולמי | מספר נקודות בתחרות |
| --- | --- | --- | --- | --- | --- |
גביע העולם בשחמט 2025: 
גביע העולם בשחמט 2025: 
גביע העולם בשחמט 2025: 
שני הראשונים בתחרות השווייצרית הגדולה של פיד"ה 2025: 
שני הראשונים בתחרות השווייצרית הגדולה של פיד"ה 2025: 
| |ארצות הברית פביאנו קרואנה | 33 |  |  |  |  |
המדורג ראשון בסבב תחרויות פיד"ה 2025 (אנ'): 
המדורג הגבוה ביותר לפי מד כושר ממוצע:
הערות שוליים

↑  הודעה על אופן העפלה לתחרות מטעם פיד"ה
1 2  לפי דירוג אפריל 2026
שמואל הלר

| --- | --- |

 לידה:  1803 תקס"ג זלוטשוב, אוקראינה 
 פטירה:  1884  (בגיל 81 בערך) תרמ"ד צפת, האימפריה העות'מאנית 
 מקום קבורה:  בית הקברות היהודי העתיק בצפת 
 מדינה:  האימפריה העות'מאנית 
 מקום פעילות:  צפת
 תקופת הפעילות:  ?–1884 
 
הרב שמואל הלר (העליר) (תקמ"ו, 1785 – תרמ"ד, 1884) היה רבה ומנהיגה של הקהילה האשכנזית בצפת במשך למעלה מארבעים שנה, והצליח לשקם את צפת מהריסותיה ולשמרה כמרכז החסידות בארץ במאה התשע-עשרה. נקבר בבית העלמין העתיק של צפת סמוך לרבני צפת האר"י ורבי משה קורדובירו.
במקביל להנהגתו הרבנית, היה מרפא הבקי בצמחיית הארץ ובאורחותיה.
נינו הוא הרב אברהם זיידה הלר, היה המנהיג הדתי של צפת בשנות הארבעים והחמישים של המאה ה-20.
קורות חייו > תחילת דרכו

הרב הלר הוא נצר לרב יום-טוב ליפמן הלר. הוא יליד אוחאן, הסמוכה ללובלין שבפולין. טרם עלייתם ארצה, נחשב סבו, הרב אברהם פרץ, לאחד ממקורבי החוזה מלובלין ועובדה זו זימנה גם לנכדו מפגשים עם החוזה - רבי יעקב יצחק הורוביץ, אשר הטביעו בשמואל הלר הילד חותם עמוק.
משפחת הלר השתייכה לקבוצת חסידים שהיסוד האידאולוגי היה בין מניעיה המרכזיים לעלייה לארץ ישראל. שלושה דורות של בני המשפחה המורחבת הגיעו והתיישבו בצפת ובטבריה, כנראה בתקע"ד - 1813. המשפחה נמנתה על העילית הלמדנית של מזרח אירופה, ובהגיעם לארץ הצטרפו לתשתית החברתית-כלכלית שגובשה על ידי הקבוצות המאורגנות של העולים שהגיעו לפניהם. עד מהרה השתלבה המשפחה בחיי הקהילה הצפתית, והייתה לחלק מהנהגתה.
שמואל הלר היה ילד בבואו לצפת עם הוריו, ישראל וחיה פייגא, ואחיו משה לייב. הוא התמיד בלימודי קודש והיה לרב, אך בבגרותו גם שימש לפרנסתו כשוחט, עיסוק שחדל לעסוק בו לאחר פגיעה אנושה בידו, ברעש האדמה הגדול שפקד את צפת ב-1837.
"רק בית המדרש החדש נשאר הרב הגאון ר' שמואל העליר נ"י, אשר עמד כל הלילה בין ההרוגים ובין גלי האבנים עד חטמו, ובחמלת ה' עליו אשר נשארה נשמה באפו. ובבקר באו אנשים ויפקחו מעליו את גלי האבנים ולקחוהו משם מלא פצע וחבורה ודמו שותת, וישאוהו לבית אחד ושכב על ערש דוי כחצי שנה, ונשארה ידו אחת נשברת עד היום."
עדות נוספת מביאה פרטים נוספים:
"גם הרב ר' שמואל העליר זצ"ל, אשר בתורת ה' היה חפצו להגות בה יומם ולילה, לא יצא מבית המדרש [הכוונה לבית מדרש האר"י האשכנזי, שם נהג הרב הלר ללמוד ולהתפלל]. ובראותו כי ינועו כותלי בית המדרש ברח למלט את נפשו, ובבואו לפתח בית המדרש נפל עליו כותל אחד ונשברה ידו, ולא יכול להוציא מבין האבנים, ולולא הר' צבי בהרב סענדיר בא לעזרו, ויוציאהו מבין האבנים, לא היה לו עוד חלק בחיים חיותו בין יושבי חלד, כי כפסע היה בינו לבין המוות."
באסון זה איבד הרב הלר גם את רעייתו ושלושת ילדיהם. כעבור זמן קצר נישא למלכה לבית ברב"ש-הלפרין ועימה הקים משפחה חדשה.
קורות חייו > אחריתו ומורשתו

ר' שמואל הלר ביקש להקדיש את האוצר הגדול שלו לספריה ציבורית בצפת, שתיקרא: מדרש שמואל. מיקומה היה אמור להיות בבית בקצה סמטה, לא רחוק מבית הכנסת בעיר אוברוץ', ונמצא עד היום ברשות מי מצאצאיו. אולם חלומו הגדול לא התממש וספריו התפזרו לכל עבר ולכל חומד. עדויות על היקפה של הספרייה ממשיכות להגיע בהתמדה, כפי שיכול להיווכח היום מי שמעיין בקטלוגים של חברות למכירה פומבית של פריטי יודאיקה.
ר' שמואל הלר הלך לעולמו בכ"ב בטבת ה'תרמ"ד (1884). הישגיו העיקריים של הלר היו בשיקום העיר צפת והקהילה מן ההריסות, הובלת האחיזה במקום ובניית נדבך משמעותי לנוכחות היהודית בצפון הארץ.
הותיר אחריו בן ו-3 בנות וצאצאיהם, הפזורים בכל הארץ ובכל מגזרי החברה הישראלית, חלקם פעיל בארצות הברית, דרום אמריקה ואירופה, ובהם הרב אברהם זיידה הלר, ראש ישיבה ומנהיג הקהילה בצפת בשנות ה-40 וה-50 של המאה ה-20.
נכדתו היא המיילדת המיתולוגית של צפת, רחל (דה בובע) דייטש (1867 – 1965), מיילדת מדופלמת שרכשה את מקצועה בווינה (1901) ושרתה את נשות צפת והגליל.
נינו של בנו אברהם יצחק, הנושא את שמו, אברהם יצחק קאהן, נשא לאשה את בתו של רבי אהרן ראטה, מייסד חסידות תולדות אהרן, והיה לאדמו"ר השני שלה.
חתניו של הלר, יצחק לורברבוים ויוסף משה הורוויץ, היו עסקני ציבור מרכזיים בצפת.
הנצחתו
עדויות רבות על פועלו ואחדים מכתביו המקוריים נמצאים במוזיאון "בית המאירי" בצפת. אחרים פזורים בירושלים: בספרייה הלאומית, בארכיון תולדות העם היהודי ובארכיון יד יצחק בן-צבי.
ביוזמת מוזיאון בית המאירי וראש העיר אילן שוחט הוצב בשנת 2006 ליד ביתו שלט "כאן גר" וזו לשונו: "יליד פולין. רב ומנהיג הקהילה היהודית בצפת (1841-1884), אב בית -דין, ממונה כולל ורשה וממשיכו של האדמו"ר אברהם דב מאבריטש. נודע בבקיאותו בהלכה ובידיעותיו בחכמת הרפואה. נטמן בצפת". השלט הוסר לפני מספר שנים.
לקריאה נוספת

רבקה אמבון, הרב שמואל הלר (1803–1884) ומקומו בקהילה היהודית בצפת, עבודת דוקטור, הפקולטה למדעי הרוח באוניברסיטת תל אביב, 2016.
רבקה אמבון, מקהילה מסורתית לקהילה אולטרה-אורתודוקסית: צפת האשכנזית בהנהגתו של ר' שמואל הלר, בשנים 1841 – 1884, עבודת מסטר בחוג ללימודי ארץ-ישראל, באוניברסיטת חיפה, 2004.
רבקה אמבון, "ספרייה נעלמה אך לא נאלמה: הרב שמואל הלר וספרייתו", עת-מול 284 (אוקטובר 2023), עמ' 18–21.
אברהם זיידה הלר, 'הרב, המנהיג והרופא: תולדות חייו ופועלו של רבי שמואל העליר, הוצאת מחשבת, 1989.
שמואל הר נוי, צפת בצבת החינוך, 2020
מנחם מנדל איילבום, ארץ הצבי, מהדורה מצולמת עם מבוא מאת נורית ארנון, ירושלים תשמ"ב.
אלעזר רוקח, מצב העיר הקדושה צפת ותושביה האשכנזים, ירושלים חש"ד.
רבקה אמבון, בני ארץ ישראל - דברי ימי הרב שמואל הלר מצפת, מוסד ביאליק, 2024
הערות שוליים

↑  על פי רבקה אמבון, הרב שמואל הלר (1803 –1884) ומקומו בקהילה היהודית בצפת, עבודת דוקטור, הפקולטה למדעי הרוח באוניברסיטת תל אביב, 2016.
↑  משה ריישר, שערי ירושלים, ורשה תרכ"ט, עמ' 22.
↑  שאול הורנשטיין, גבעת שאול, וינה 1893, עמ' 84.
↑  אברהם זיידה הלר, הרב, המנהיג והרופא, בני ברק 1989
↑  Mordecai Kosover, Arabic Elements in Palestine Yiddish, Jerusalem 1966
↑  על ענף האתרוגים ביישוב ראו: נחום קרלינסקי, פריחת ההדר – יזמות פרטית ביישוב, ירושלים תשס"א; יוסף שלמון, 'הפולמוס על אתרוגי קורפו ואתרוגי ארץ-ישראל: 1891-1875', ציון, סה, א (תש"ס) עמ' 106-75.
↑  יהושע בר יוסף, עיר קסומה, עמ' 94-93
↑  ש"י עגנון, 'הזיווג', קובץ 'פתחי דברים', ירושלים – תל אביב, תשל"ז, עמ' 34-17. בידיעותיו על המתרחש בצפת ניזון עגנון בעיקר מאלעזר רוקח, מבקרה החריף של קהילת צפת והנהגתה.
↑  רבקה אמבון, 'תעלומת המפקד הכפול – מדוע הגישה הקהילה האשכנזית בצפת למונטיפיורי בתר"ט (1849) שני מפקדים?, קתדרה 149, תשרי תשע"ד, עמ' 166-153.
↑  חלק ממבחר השו"ת שלו שבדפוס הובא גם הוא בספרו 'שם משמואל', ירושלים תרל"ט. חלק אחר מרוכז בספר: אברהם זיידה הלר, הרב, המנהיג והרופא, בני ברק תשמ"ט, עמ' 210-135.
↑  כל הפסקים הללו ראו אור במהדורות שונות גם אחרי מותו וכמו כן הם מרוכזים בספרו, שם משמואל.
↑  ראו יודא כהן קרויס, דבר בעתו, פאקש תרס"ז (1907), עמ' קח-קט. שם הביא נינו, דוד נתן דייטש, מדרש וציין שהוא העתיק אותו מכתב ידו של הלר, שנמצא ברשותו.
↑  מידע רב עליה בראיון שקיים איתה העיתונאי הצפתי יחזקאל המאירי ב-1960 (ארכיון בית המאירי, תיק אגדות צפת),
| --- | --- |
בקרת זהויות :  NLI: 987007308251105171  ISNI: 0000 0000 9368 2733  VIAF: 137641219   WorldCat (עם VIAF): 137641219 
כריכת הספר דרך הנשר של שמואל הלר. צילום: רנן שור, 2020
קברו של שמואל הלר בבית העלמין העתיק של צפת. צילום: רנן שור, 2020
שחיקה דמוקרטית

מאז שנת 2010 בקרוב, מספר המדינות שעוברות שחיקה דמוקרטית (כחול) גבוה יותר מאלו שעוברות דמוקרטיזציה (צהוב).
במדעי המדינה, שחיקה דמוקרטית (democratic decay), נסיגה דמוקרטית (democratic decline) או דה-דמוקרטיזציה (מכונה גם: democratic backsliding) הוא כינוי לתהליך של ירידה הדרגתית באיכות הדמוקרטיה, שנגרמת על ידי היחלשותם של המוסדות הפוליטיים המקיימים את מרכיבי הדמוקרטיה.
שחיקה דמוקרטית כרוכה בהיחלשות של מוסדות דמוקרטיים, כגון העברה שלווה של הכוח לממשלה הבאה, בחירות חופשיות והוגנות, או בפגיעה בזכויות אדם העומדות בבסיס הדמוקרטיה, במיוחד חופש הביטוי
בשנים האחרונות קיימת מגמת נסיגה בדמוקרטיה: חקרים מראים כי מספר המדינות הדמוקרטיות בעולם נמצא בירידה, עם עלייה במספר המשטרים האוטוריטריים.במדינות רבות ישנה מגמה של הגבלת חופש העיתונות, של החלשת מוסדות דמוקרטיים כמו בתי משפט ומערכות בחירות ושל שחיקה בזכויות אדם. כן קיימת מגמת התחזקות של מנהיגים ומפלגות פופוליסטיות המערערים על עקרונות דמוקרטיים בסיסיים. גם האתגר הטכנולוגי החדש מולו ניצבות דמוקרטיות- השימוש ברשתות חברתיות ובמידע מוטעה, מחזק את מגמת הנסיגה הדמוקרטית הקיימת בעולם.
מאפייני השחיקה הדמוקרטית

לדעת חוקרים, עקרון השחיקה הדמוקרטית מתבטא בהיחלשות של אחד ממרכיבי היסוד החיוניים לקיום דמוקרטיה בריאה, כאשר אלו מאוימים בנסיבות שונות.דוגמאות בולטות לשחיקה דמוקרטית הן:
הפרת קיומן של בחירות הוגנות וחופשיות. למשל באמצעות מניעת השתתפות של מועמדים מהאופוזיציה, שינוי חוקי הבחירות, ושימוש במשאבי המדינה לקידום מועמדים מטעמם. מניפולציות של מערכות בחירות וסכסוכים אלימים גורמים לאובדן אמון הציבור בתהליכים הדמוקרטיים וביכולתם להביא לשינוי.
פגיעה או הפחתה של זכויות החירות של הפרט, כגון חופש הביטוי וחופש ההתאגדות (ובכללן קיומה של תקשורת מאוזנת), עימותים אלימים לעיתים קרובות בהובלת משטרים אוטוריטריים, וכן פגיעה ביכולתה של האופוזיציה הפוליטית לאתגר את הממשלה, לתת עליה דין וחשבון וליתן אלטרנטיבות למשטר הנוכחי.
היחלשות שלטון החוק (כלומר של מערכת האיזונים הבלמים המפקחת על הממשלה ועקרון הפרדת הרשויות), כמו למשל כאשר מאוימת עצמאותה של הרשות השופטת או כאשר ההגנות על כהונת עובדי שירות המדינה נחלשות או מבוטלות.
כאשר הממשלה מנצלת איום ביטחוני לאומי ליצירת "תחושת משבר" או מצב חירום, המאפשר לה להפקיע לסמכותה תחומי שליטה נוספים או להעמיד את מבקריה כ"חלשי אופי" או כלא-פטריוטיים ולתאר את מגני המוסדות הדמוקרטיים כנציגים של "אליטה עייפה ומבודדת".
דרכים לעצירת מגמת הנסיגה

דו"ח Freedom House לשנת 2024 מציין כי יש לפעול כנגד מגמה זו:
לפעול נגד מניפולציה של מערכות בחירות ולתמוך במי שפועלים כנגד הטיית תוצאות הבחירות,
לפעול לפתרון סכסוכים באופן שלוקח בחשבון זכויות אדם: לדחוף לדיאלוג ומשא ומתן במקום אלימות, ולקדם פתרונות שמכבדים את זכויות הצדדים המעורבים.
להתנגד להפרות זכויות אדם באזורים אלו, ולקדם פתרונות שיאפשרו לתושבים באזורי סכסוך לקחת חלק בתהליכים פוליטיים.
דו"ח BTI לשנת 2024 מדגיש את חשיבותן של מוסדות ומוקדי ביקורת כגון הרשות השופטת, הפרלמנט ותקשורת חופשית כגורמים מכריעים במאבק להגנת הדמוקרטיה.
הדו"ח גם מדגיש את חוסנה של חברה אזרחית כמעוז חשוב בהגנה על הדמוקרטיה. הוא מציג דוגמאות המדגישות את התפקיד המרכזי שממלאת החברה האזרחית בהבטחת בחירות הוגנות ושימור אמינותן, לעיתים קרובות בשיתוף פעולה עם רשויות בחירות או בתי משפט חוקתיים.
שכיחות

מכון V-Dem השוודי מפרסם את מדד "זני דמוקרטיה" שמודד את מצב הדמוקרטיה בעולם באמצעות מיקוד ב-7 סוגי דמוקרטיות. בשנת 2018 פרסם המכון את "דוח הדמוקרטיה" השנתי שלו, שהשתמש במעל 400 אינדיקטורים הנוגעים לדמוקרטיה, זכויות אדם, זכויות אזרח והסדרי חופש המבוססים על דרוגים של מעל 3,200 מומחים מ-180 מדינות. כ-50 מדדים מתארים רכיבים של דמוקרטיה כמו העצמת נשים, חופש ביטוי, בחירות הוגנות וחופשיות ועוד. לפי הנתונים קיים גל של שחיקה דמוקרטית בעולם. המכון זיהה שחיקה דמוקרטית בהונדורס, ניקרגואה, רוסיה, ונצואלה, טורקיה ואוקראינה. כמו כן במהלך העשור השני של המאה ה-21 נצפו סימני התדרדרות ניכרים במדינות כמו ברזיל, הודו, ישראל וארצות הברית.
דו"ח v-dem לשנת 2024 מצביע על נסיגה דמוקרטית ברחבי העולם. על פי הדו"ח, למרות שבשנת 2023 העולם מחולק כמעט באופן שווה בין דמוקרטיות (91 מדינות) לאוטוקרטיות (88 מדינות), 71% מאוכלוסיית העולם - 5.7 מיליארד בני אדם - חיים תחת משטרים אוטוקרטיים- עלייה משמעותית בהשוואה לעשור קודם, אז רק 48% מהאוכלוסייה חיה תחת משטרים אלו. הדו"ח מציין כי ממשלות משתמשות יותר ויותר בצנזורה של תוכן פוליטי ברשתות חברתיות, בהפסקות אינטרנט ובהפצת מידע כוזב כדי לשלוט בזרימת המידע ומדגיש את הפוטנציאל להמשך הנסיגה הדמוקרטית בעולם.
ב-2019, ציין הארגון האמריקאי "Freedom House" (אנ'), המפרסם את דו"ח החירות השנתי כי שחיקה דמוקרטית באה לידי ביטוי במגוון של מדינות ואזורים ברחבי העולם. מחקרים מדעיים שנערכו בעשור השני של המאה ה-21, הצביעו על שחיקה דמוקרטית בהונגריה, פולין, צ'כיה, טורקיה, ונצואלה ומדינות נוספות. בשנים 2017 ו-2019, מדעני מדינה ציינו כי ארצות הברית נמצאת בסכנה של שחיקה דמוקרטית. גם הדו"ח של Freedom House לשנת 2024 מציג תמונה על פיה קיימת היחלשות של הדמוקרטיה ברחבי העולם.
גם הדו"ח של קרן ברטלסמן ממרץ 2024, מצביע על נסיגה גלובלית בממשל דמוקרטי. על פי הדו"ח מספר האוטוקרטיות נמצא בעליה. נכון לשנת 2024 קיימות 74 אוטוקרטיות לעומת 63 דמוקרטיות בעולם. על פי הדו"ח, משנת 2022 עד 2024 הבחירות ב-25 מדינות היו פחות חופשיות והוגנות בהשוואה לעבר, וחופש הביטוי וחופש העיתונות הוגבלו ב-39 מדינות. כמעט שליש מתוך 137 המדינות שנבחנו מראות את הירידה הגדולה ביותר בהזדמנויות להשתתפות פוליטית שנרשמה אי פעם על ידי הדו"ח.
הדו"ח מציין כי במדינות רבות ברחבי העולם ישנה ירידה ביכולת הממשל לתפקד בצורה יעילה, שקופה וצודקת. גורמים כמו שחיתות, קיטוב פוליטי ובירוקרטיה לא יעילה מקשים על ממשלות לקבל החלטות נבונות, ליישם מדיניות יעילה, ולתת מענה הולם לצורכי האזרחים. כתוצאה מכך, אמון הציבור בממשל נפגע, הצמיחה הכלכלית מועכבת, והיציבות החברתית והפוליטית נחלשת. ריכוז הכוח בידי הנהגה צרה פוגע ביכולת לקבל החלטות מושכלות ולתת מענה יעיל לבעיות הציבור.
מדינות בהן חלה נסיגה בדמוקרטיה

על פי דו"ח ה"Freedom House" לשנת 2024 המדינות בהן חלה נסיגה בדמוקרטיה הן:
אמריקה:
גואטמלה: ניסיון ההפיכה לאחר ניצחונו של ברנרדו ארבלו בבחירות .
אקוודור: ירידה מ"חופשית" ל"חופשית חלקית" עקב אלימות קשה במהלך הבחירות, כולל רציחתם של מועמדים פוליטיים.
אל סלבדור: שינויים בחוקי הבחירות וריכוז כוח בידי הנשיא נאיב בוקלה.
אסיה:
קמבודיה: מניעת השתתפותה של מפלגת האופוזיציה העיקרית בבחירות.
תאילנד: עלייה מ"לא חופשית" ל"חופשית חלקית". חששות לגבי עתיד הדמוקרטיה עקב התערבות של גורמים לא נבחרים בתהליך הרכבת הממשלה.
מיאנמר: המשך הידרדרות החופש תחת שלטון החונטה הצבאית.
הונג קונג: המשך הידרדרות החופש תחת שלטון סין .
טיבט: המשך דיכוי תרבותי ופוליטי מצד סין.
אפריקה:
ניז'ר: ירידה חדה בחופש בעקבות ההפיכה הצבאית.
בורקינה פאסו: המשך הידרדרות החופש תחת שלטון החונטה הצבאית.
מאלי: דחיית בחירות והמשך הידרדרות החופש תחת שלטון החונטה הצבאית.
סודן: המשך הידרדרות החופש וסכסוך אלים בין פלגים צבאיים יריבים.
גבון: ירידה בחופש בעקבות הפיכה צבאית.
זימבבואה: בחירות פגומות ודיכוי האופוזיציה.
אירופה:
פולין: ניצחון האופוזיציה בבחירות, אך ירידה בציון החופש עקב מניפולציות של המפלגה השלטת.
טורקיה: המשך הידרדרות החופש תחת שלטון ארדואן.
רוסיה: המשך הידרדרות החופש והחמרת הדיכוי הפוליטי .
אזרבייג'ן: ירידה חדה בחופש בעקבות ההשתלטות על נגורנו-קרבאך.
מזרח תיכון:
ישראל: מגמות של פגיעה בזכויות אדם, בשלטון החוק ובאיזון בין רשויות השלטון.
רצועת עזה: המשך הידרדרות החופש תחת שלטון חמאס.
מדינות בהן חלה נסיגה בדמוקרטיה > הונגריה

בעשור השני של המאה ה-21, נוצר קונצנזוס בקהילה המדעית כי חלק מהמדינות באזור מרכז ומזרח אירופה (CEE) עוברות שחיקה דמוקרטית, כשהבולטות ביותר מביניהן הן הונגריה ופולין.
החל משנת 2010, הונגריה תחת הנהגתו של ויקטור אורבן תוארה כדוגמה לשחיקה דמוקרטית, כאשר אורבן החליש בצורה מובהקת את התקשורת ההונגרית (בחקיקה של חוקים המאפשרים קיומה של "תקשורת מאוזנת בלבד"), הקים מערכת בתי משפט חלופית בה שר המשפטים אחראי על מינוי וקידום השופטים וחוקק חוקים המעבירים לידיו סמכויות של הפרלמנט ההונגרי. הממשלה ההונגרית דחתה בתוקף את הביקורת על היחלשות הדמוקרטיה.
מדינות בהן חלה נסיגה בדמוקרטיה > פולין

באשר לפולין, הנציבות האירופית הצהירה בדצמבר 2017 כי בשנתיים הקודמות, אימץ המחוקק הפולני "13 חוקים המשנים את כל מבנה מערכת המשפט בפולין", עם "דפוס משותף" לפיו הרשות המבצעת והמחוקקת מאפשרות באופן שיטתי להתערב פוליטית בהרכב הרשות השופטת, בסמכויותיה, בהנהלתה ובתפקודה.
מדינות בהן חלה נסיגה בדמוקרטיה > טורקיה

החל משנות ה-2000 המוקדמות ומאז בחירתו של רג'פ טאיפ ארדואן, טורקיה נחשבת לדוגמה נוספת לשחיקה דמוקרטית. ארדואן הואשם כאדם שביצר את שלטונו בסדרה של משאלי עם בהם הרחיב סמכויותיו וצמצם את החופש של יריביו הפוליטיים.
ראו גם

דמוקרטיזציה
דמוקרטיה מתגוננת
פוסט-דמוקרטיה
דמוקרטיה לא ליברלית
דמוקרטיה חלולה
לקריאה נוספת

Andersen, David. 2019. "Comparative Democratization and Democratic Backsliding: The Case for a Historical-Institutional Approach." Comparative Politics.
Cheeseman, Nic and Brian Klaas. 2018. How to Rig an Election. Yale University Press.
Foa, Roberto Stefan; Mounk, Yascha (2016). "The Danger of Deconsolidation: The Democratic Disconnect". Journal of Democracy. pp. 5–17. doi:10.1353/jod.2016.0049.
Klaas, Brian. 2016. The Despot's Accomplice: How the West is Aiding and Abetting the Decline of Democracy. Hurst.
Levitsky, Steven and Daniel Ziblatt. 2018. How Democracies Die. Crown.
Levitsky, Steven and Lucan Way. 2010. Competitive Authoritarianism: Hybrid Regimes after the Cold War. Cambridge University Press.
Waldner, David and Ellen Lust. 2018. "Unwelcome Change: Coming to Terms with Democratic Backsliding." Annual Review of Political Science.
Stephan Haggard and Robert Kaufman, Backsliding: Democratic Regress in the Contemporary World, Cambridge University Press, 2021, Elements in Political Economy, ISBN 978-1108958400. (באנגלית)
נועם ברדין

| --- | --- |

 לידה:  18 במאי 1971 (בן 53)
 מדינה:  ישראל 
 ידוע בשל:  כהונתו כסגן נשיא בגוגל ומנכ"ל Waze
 השכלה:  תואר ראשון בכלכלה מהאוניברסיטה העברית ומוסמך במינהל ציבורי מאוניברסיטת הרווארד
 
נועם בָּרְדִין (נולד ב-18 במאי 1971) הוא איש עסקים ומנהל ישראלי, אשר כיהן כמנכ"ל Waze בשנים 2009–2021 והוביל אותה עד שנרכשה על ידי חברת גוגל.
לאחר רכישת Waze על ידי גוגל, כיהן נועם ברדין כסגן נשיא בחברת גוגל משנת 2013 ועד 2021.
ביוגרפיה

נועם ברדין למד בירושלים בבית הספר הניסויי ועם גיוסו לצה"ל התנדב ליחידת הקומנדו של חיל האוויר שלדג.
ברדין הוא בוגר תואר ראשון בכלכלה ומדע המדינה מהאוניברסיטה העברית (בשנת 1997) ומוסמך במינהל ציבורי מאוניברסיטת הרווארד (2003).
בשנת 1997 הצטרף לחברת דלתא שלוש, שפיתחה טכנולוגיות לשירותי טלפוניה באינטרנט. במרץ 2000 מונה לתפקיד נשיא ומנכ'ל החברה. במרץ 2002 עבר לכהן גם כיושב ראש החברה, תפקיד אותה מילא עד 2007., וביוני 2002 חדל לשמש כמנכ"ל.
בין השנים 2007–2009 שימש כמנכ"ל של חברת אינטרקאסט אינטראקטיב (Intercast Networks), שעסקה בפיתוח פתרון להפצת תוכני וידאו לאמצעי אחסון פרטיים.
Waze

ברדין מונה למנכ״ל חברת ההזנק הישראלית Waze בשנת 2009. בעת הצטרפותו של ברדין לחברה בסיס המשתמשים מנה כ-14,000 משתמשים רשומים. ברדין הוביל שני גיוסי הון לחברה ועם התרחבותה עבר לנהל את החברה מעמק הסיליקון. מנכ״ל חברת אפל טים קוק המליץ למשתמשי האייפון להשתמש בווייז לצורכי ניווט וההד התקשורתי שנלווה לכך מיצב את אפליקציית ווייז בתודעה העולמית כשחקנית מובילה בעולם הניווט.
ביוני 2013 רכשה חברת גוגל את ווייז ב-1.1 מיליארד דולר. ברדין שהוביל את העסקה, מונה למנהל בגוגל והמשיך להוביל את ווייז כחטיבה עצמאית תחת תאגיד האם. מרכז הפיתוח של ווייז נשאר בישראל. בשנת 2014 מונה ברדין לסגן נשיא בגוגל.
בסוף ינואר 2021 פרש מתפקידו כמנכ״ל Waze וסיים העסקתו בגוגל.
פעילות עסקית לאחר הצלחת Waze

בשנת 2015 השקיע בחברה ישראלית, יומייק (Umake), שמפתחת דרך חדשה ואינטואיטיבית ליצירת מודלים תלת־ממדיים עם עט ואייפד.
בשנת 2016 השקיע בחברה ישראלית, אירובוטיקס (Airobotics), שפיתחה רחפן המיועד לתעשיות מורכבות ואמור לשמש לצורכי סריקה, מיפוי, בקרה ואבטחה, ומשדר וידאו בזמן אמת.
בשנת 2017 מונה לדירקטור בחברה. מכהן כדירקטור גם בחברת בוטסנטרל (Botcentral).
ב-2022 השיק עם היזם נואל בארון את הרשת חברתית המקוונת פוסט ניוז (Post News). הרשת אסרה על פרסום מידע כוזב ועל התקפות אישיות על אדם או קבוצה. היא הושקה בגרסה ניסיונית למוזמנים בנובמבר 2022 ובאפריל 2023 נפתחה לציבור. הרשת כשלה ונסגרה באפריל 2024.
הוקרה

דורג במקום הרביעי ברשימת 100 האנשים המשמעותיים ביותר בעמק הסיליקון ברשימה של אתר החדשות Business Insider (2013).
נבחר, יחד עם מייסדי וויז, לאיש השנה של גלובס (2013).
אתר החדשות, "ביזנס אינסיידר", בחר ב-וויז במקום החמישי מבין 25 חברות ההיי-טק "הקוליות" ביותר בישראל.
משפחתו

ברדין התגורר בסן פרנסיסקו, לאחר מכן עבר לניו יורק ולאחר מכן לקונטיקט. היה נשוי לליסה, שעלתה לישראל. בטרם היגרו השניים לארצות הברית, התגוררו בכרמי יוסף. בשלב מסוים התגרשו, ולאחר טבח שבעה באוקטובר חזר לישראל והביע תמיכה ביאיר גולן.
ברדין אב לשתי בנות. אחת מהן היא מיקה ברדין, שחקנית סקווש.
הערות שוליים

↑  אודות היחידה, באתר www.shaldag.org.il
↑  איי אונליין, מניות דלתא 3 'צוללות' ב- % 34 עקב התפטרות נשיא ומנכ'ל החברה, באתר TheMarker‏, 24 במרץ 2000
↑  בועז גילמור, ‏דלתא3 ממנה את נועם ברדין ליו"ר החברה, באתר גלובס, 21 במרץ 2002
גתית פנקס, נועם ברדין - יו"ר, נשיא ומנכ"ל דלתא 3 - קיצץ בכ-87 אלף דולר את משכורת הבסיס השנתית שלו, באתר TheMarker‏, 28 באפריל 2002
↑  בועז גילמור, ‏דלתא 3 ממנה את שימי צימלס למנכ"ל החברה, באתר גלובס, 17 ביוני 2002
↑  גיא גרימלנד, אינטרקאסט נמכרה תמורת פחות מ-7.2 מיליון דולר - הסכום שהושקע בה, באתר TheMarker‏, 21 בינואר 2009
גיא גרימלנד, נסגר הסטארט-אפ אינטרקאסט נטוורקס, באתר TheMarker‏, 25 בפברואר 2009
↑  עומר כביר, Waze הכריזה על גיוס של 25 מיליון דולר, באתר כלכליסט, 8 בדצמבר 2010
↑  צחי הופמן, ‏חברת הניווט הישראלית Waze גייסה עוד 30 מיליון דולר, באתר גלובס, 18 באוקטובר 2011
↑  Graham Rapier, Waze sold to Google for $1 billion — but its CEO says the company owes its success to Apple, Business Insider
↑  Google Bought Waze For $1.1B, Giving A Social Data Boost To Its Mapping Business, TechCrunch (באנגלית אמריקאית)
↑   אור הירשאוגה, ענבל אורפז, אסא ששון, גוגל קנתה את ווייז ב-1.03 מיליארד דולר, באתר TheMarker‏, 11 ביוני 2013
↑  דחי הופמן, ‏שני ישראלים קודמו לתפקידי סגן נשיא בגוגל העולמית, באתר גלובס, 20 באוקטובר 2014
↑  Noam Bardin on LinkedIn: Yesterday was my last day at Waze/Google. Thank you Larry, Sundar | 73 comments, www.linkedin.com (באנגלית)
↑  מאיר אורבך, נועם ברדין משקיע בחברת הרחפנים הישראלית Airobotics, באתר כלכליסט, 21 ביוני 2016
↑  Emma Roth, Twitter alternative Post News is shutting down - the verge, 19-4-2024
↑   נועם ברדין - האיש הרביעי הכי משפיע בעמק הסיליקון, באתר TheMarker‏, 7 במרץ 2014
↑  נדב נוימן, ‏מנכ"ל ווייז אחרי האקזיט: "נוהג על אותה פריוס, באתר גלובס, 9 בדצמבר 2013
↑   "ביזנס אינסיידר" מציג: 25 חברות ההיי-טק "הקוליות" ביותר בישראל, באתר TheMarker‏, 25 במאי 2017
↑  עמרי זרחוביץ', ‏"ענקיות הטק לא הורגות את הסטארט-אפים. הם מתאבדים", באתר גלובס, 31 באוקטובר 2019
↑   ענת ג'ורג'י, גיא רולניק, נעם ברדין: "אם 50 אלף מהנדסים יעזבו את הארץ - ניהפך לארגנטינה", באתר TheMarker‏, 5 ביולי 2024
↑  גבריאל היידו, ‏צפו: ראיון מיוחד עם אלופת ישראל בסקווש, באתר ערוץ הספורט, 5 בינואר 2024